**ΑΠΟΣΠΑΣΜΑ ΠΡΑΚΤΙΚΟΥ ΤΗΣ 12Ης ΣΥΝΕΔΡΙΑΣΗΣ**

**ΤΗΣ ΕΠΙΤΡΟΠΗΣ ΠΟΙΟΤΗΤΑΣ ΖΩΗΣ ΤΟΥ ΔΗΜΟΥ ΝΑΟΥΣΑΣ**

**ΑΡΙΘΜΟΣ ΑΠΟΦΑΣΗΣ : 42/2020**

**ΘΕΜΑ** : « Παράταση Μελέτης Προσωρινών Κυκλοφοριακών για το έργο : Αναπλάσεις οδού Μεγάλου Αλεξάνδρου».

Στη Νάουσα σήμερα, ημέρα Πέμπτη 17-09-2020 και ώρα 10.00 π.μ. προσήλθαν τα μέλη της Επιτροπής Ποιότητας Ζωής του Δήμου Νάουσας δια περιφοράς για την πραγματοποίηση της 12ης συνεδρίασης μετά από την υπ΄αριθμ. 14205/14-09-2020 έγγραφη πρόσκληση του Προέδρου κ. Τριανταφύλλου Γιώργου, σύμφωνα με το άρθρο 75, ν3852/2010 (ΦΕΚ α΄ 87).

**ΠΑΡΟΝΤΕΣ**

**ΤΡΙΑΝΤΑΦΥΛΛΟΥ ΓΕΩΡΓΙΟΣ**

**ΘΑΝΑΣΟΥΛΗΣ ΔΗΜΗΤΡΙΟΣ**

**ΤΖΟΥΒΑΡΑΣ ΒΑΣΙΛΕΙΟΣ**

**ΜΠΑΛΤΑΤΖΙΔΟΥ ΘΕΟΔΩΡΑ**

**ΛΑΖΑΡΙΔΟΥ ΔΕΣΠΟΙΝΑ**

**ΧΑΤΖΗΪΩΑΝΝΙΔΗΣ ΑΛΕΞΑΝΔΡΟΣ**

**ΦΟΥΝΤΟΥΛΗΣ ΣΤΑΥΡΟΣ**

**ΤΑΣΙΩΝΑΣ ΓΕΩΡΓΙΟΣ**

**ΙΩΣΗΦΙΔΟΥ ΠΑΝΑΙΛΑ**

Αφού διαπιστώθηκε η νόμιμη απαρτία άρχισε η Συνεδρίαση.

Το 4ο θέμα της ημερησίας διάταξης αφορά την εισήγηση της Τεχνικής υπηρεσίας για την παράταση Μελέτης Προσωρινών Κυκλοφοριακών για το έργο : Αναπλάσεις οδού Μεγάλου Αλεξάνδρου

Ο Πρόεδρος πήρε τον λόγο και διάβασε στα μέλη την πρόταση του Τμήματος Τεχνικών Υπηρεσιών του Δήμου Νάουσας η οποία αναφέρει ότι έχοντας υπόψη:

1. Την, με αρ. πρωτ. ΔΙΠΑΔ/οικ/502/1-7-2003, Απόφαση του Υπουργού ΠΕΧΩΔΕ (ΦΕΚ 946/Β/9-7-2003) ‘’περί έγκρισης Τεχνικής Προδιαγραφής Σήμανσης Εκτελούμενων Οδικών Έργων εντός και εκτός κατοικημένων περιοχών ως ελάχιστα όρια’’.
2. Την, με αρ. πρωτ. ΔΜΕΟ/Ο/613/16-2-2011, Απόφαση του Υπουργού Υποδομών, Μεταφορών και Δικτύων (ΦΕΚ 905/Β/20-5-2011) ‘’περί έγκρισης 1) Οδηγιών Μελετών Οδικών Έργων κατακόρυφης σήμανσης Αυτοκινητοδρόμων (ΟΜΟΕ-ΚΣΑ) και 2) Προδιαγραφών και Οδηγιών Σήμανσης Εκτελούμενων Έργων (ΟΜΟΕ-ΣΕΕΟ)’’.
3. Το Ν. 2696/1999 (ΦΕΚ 57Α) , άρθρο 52, παρ. 1 όπως τροποποιήθηκε με το άρθρο 48, παρ. 9 του Ν. 4313/2014 (ΦΕΚ 261Α).
4. Το Ν. 4685/20, άρθρο 94 "Επιτροπή Ποιότητας Ζωής"
5. Την, με αρ. πρωτ. 3409/27-05-2019 απόφαση του Συντονιστή Αποκεντρωμένης Διοίκησης Μακεδονίας - Θράκης, περί έγκρισης προσωρινών κυκλοφοριακών ρυθμίσεων στα πλαίσια του έργου **‘Αναπλάσεις οδού Μεγάλου Αλεξάνδρου’**
6. Το ΦΕΚ 2440-Β-20-06-2019 περί Έγκρισης Προσωρινών Κυκλοφοριακών Ρυθμίσεων για το έργο **‘Αναπλάσεις οδού Μεγάλου Αλεξάνδρου’**
7. Την, με αρ. 227/2020, απόφαση Οικονομικής Επιτροπής του Δήμου Η.Π. Νάουσας, περί έγκρισης παράτασης του έργου **‘Αναπλάσεις οδού Μεγάλου Αλεξάνδρου’,** κατά (35) τριάντα πέντε ημερολογιακές ημέρες

**καλείται η Επιτροπή Ποιότητας Ζωής να εισηγηθεί προς το Δημοτικό Συμβούλιο:**

την αποδοχή ή μη της παράτασης των Προσωρινών Κυκλοφοριακών Ρυθμίσεων για το 1ο τμήμα κατά (41) σαράντα μία ημερολογιακές ημέρες, προκειμένου να ολοκληρωθούν οι εργασίες, ως εξής:

α) τριάντα πέντε (35) ημερολογιακές ημέρες, όπως αυτές ορίζονται και στην υπ' αριθμ. 227/2020 απόφαση Οικονομικής Επιτροπής

β) τέσσερις (4) ημερολογιακές ημέρες, και συγκεκριμένα τις ημέρες 4,7,8,9-9-2020, για την κατασκευή των βάσεων των νέων φωτιστικών σωμάτων, από το ύψος του Μνημείου - Ηρώου έως την κεντρική πύλη του πάρκου (εργασία εκτός σύμβασης, έκτακτη με Υπηρεσιακή εντολή).

γ) δύο (2) ημερολογιακές ημέρες, για την ανύψωση των υπογείων κάδων που βρίσκονται στην κεντρική πύλη του πάρκου, που θα ακολουθήσει τις αμέσως επόμενες ημέρες (εργασία εκτός σύμβασης, έκτακτη με Υπηρεσιακή εντολή).

**Σημείωση:**

Η απόφαση του Δημοτικού Συμβουλίου θα αποσταλεί για έγκριση, κατά τις διατάξεις του άρθρου 52 παρ.1 του Ν.2696/1999 (ΦΕΚ 57Α) όπως τροποποιήθηκε από την παρ. 9 του άρθρου 48 του Ν.4313/2014 (ΦΕΚ 261Α), στη Διεύθυνση Περιβάλλοντος και Χωρικού Σχεδιασμού της Αποκεντρωμένης Διοίκησης Μακεδονίας – Θράκης, σύμφωνα και με τα προβλεπόμενα από τις, με πρωτ. οικ. 2574/30-3-2015 (ΑΔΑ: 7Β8ΦΟΡ1Υ-7ΑΞ) και οικ. 54.218/11-7-2013(ΑΔΑ: ΒΛ4ΙΟΡ1Υ-ΠΔΙ), αποφάσεις του Γενικού Γραμματέα της Αποκεντρωμένης Διοίκησης Μακεδονίας – Θράκης.

Στη συνέχεια τα μέλη αφού άκουσαν την παραπάνω εισήγηση και μετά από διαλογική συζήτηση

**ΟΜΟΦΩΝΑ ΑΠΟΦΑΣΙΖΟΥΝ**

Την αποδοχή των Προσωρινών Κυκλοφοριακών Ρυθμίσεων για το 1ο τμήμα κατά (41) σαράντα μία ημερολογιακές ημέρες και να εισηγηθεί το θέμα στο Δημοτικό Συμβούλιο ο Πρόεδρος Τεχνικών Υπηρεσιών και Πολεοδομίας Τζουβάρας Βασίλειος.

Η απόφαση έλαβε αύξοντα αριθμό **42/2020.**

Για το λόγο αυτό συντάχθηκε το παρόν πρακτικό και υπογράφεται ως εξής:

**O ΠΡΟΕΔΡΟΣ ΤΑ ΜΕΛΗ**

(ΥΠΟΓΡΑΦΗ ΟΠΩΣ ΣΤΗΝ ΑΡΧΗ)

**ΑΚΡΙΒΕΣ ΑΠΟΣΠΑΣΜΑ**

**Ο ΠΡΟΕΔΡΟΣ**

**ΤΡΙΑΝΤΑΦΥΛΛΟΥ ΓΕΩΡΓΙΟΣ**